Ο **Άμπραχαμ Στορκ** (Ολλανδικά *Abraham Storck*, 1644-1708) ήταν Ολλανδός ζωγράφος και χαράκτης, της Χρυσής Ολλανδικής Εποχής στη ζωγραφική. Αγαπημένα του θέματα ήταν οι θαλασσογραφίες, οι τοπιογραφικές απόψεις και οι σκηνές σε ιταλικά λιμάνια.

Βιογραφικά στοιχεία
-------------------

Ο Στορκ βαφτίστηκε στις 17 Απριλίου 1644 στο Άμστερνταμ. Ο πατέρας του ήταν ζωγράφος. Είχε δύο αδέρφια, που ήταν επίσης ζωγράφοι και όλοι χρησιμοποιούσαν το επώνυμο Στούκενμπουρχ μέχρι περίπου το 1688, μετά από το οποίο άρχισαν να χρησιμοποιούν το επώνυμο Στορκ. Θεωρείται ότι είχαν εκπαιδευτεί όλοι από τον πατέρα τους στο οικογενειακό εργαστήριο. Από το 1679 εντάχθηκε στη Συντεχνία του Αγίου Λουκά της Ολλανδικής Δημοκρατίας, διαφορετικά ήταν αδύνατο να πουλήσει πίνακες.

Τα πρώτα υπογεγραμμένα έργα του χρονολογούνται γύρω στο 1666, οπότε και δημιούργησε δικό του εργαστήριο. Το 1670 ταξίδεψε με τον αδελφό του Ιάκωβο και εργάστηκε στη Γερμανία. Το 1694, σε ηλικία 49 ετών παντρεύτηκε. Πέθανε στις 8 Απριλίου 1708 στο Άμστερνταμ.

Έργο
----

*Σκηνή σε λιμάνι* 
Οι θαλασσογραφίες και οι σκηνές σε ποτάμια του Στορκ φέρουν την επιρροή των διάσημων ζωγράφων της εποχής του, Βίλλεμ φαν ντε Φέλντε (ο πρεσβύτερος και ο νεότερος), Λούντολφ Μπακχάουζεν και Γιαν Άμπραχαμς Μπέερστρατεν.

Όπως και ο σύγχρονός του Γιαν Μπάπτιστ Βέινιξ, ζωγράφισε φανταστικές απόψεις λιμανιών της Μεσογείου, απεικονίζοντας εμπορικά πλοία ανάμεσα σε κτήρια ή ερείπια, στα χρώματα της ιταλικής τέχνης της περιόδου. Απεικόνισε τα ξάρτια και τις τεχνικές λεπτομέρειες των πλοίων με μεγάλη ακρίβεια, κάτι που πιθανώς δείχνει την επιρροή των φαν ντε Φέλντε. Οι απόψεις των ολλανδικών λιμανιών και ποταμών περιλαμβάνουν συχνά ψυχαγωγικές και τελετουργικές πτυχές της ναυσιπλοΐας. Έδωσε ιδιαίτερη προσοχή στην απεικόνιση σκαφών αναψυχής, στις τελετουργικές συγκεντρώσεις πλοίων, στους επιβάτες και στον κόσμο που παρακολουθούσε εκτελώντας τις καθημερινές ασχολίες του.

Ζωγράφισε επίσης χειμερινές σκηνές, μια αυτοπροσωπογραφία και μερικές αλληγορίες.

Αναγνωρισμένος ως μέρος της ολλανδικής εικαστικής σχολής, σε στυλ μπαρόκ, αρκετά έργα του εκτίθενται τώρα σε πολλά ευρωπαϊκά μουσεία, μεταξύ των οποίων το Ρέικσμουζεουμ στο Άμστερνταμ και το Λούβρο στο Παρίσι.

Επιλογή έργων
-------------

* Ο τσάρος Πέτρος κατά την αναχώρησή του από το Άμστερνταμ στις 24 Οκτωβρίου 1698*Ο τσάρος Πέτρος κατά την αναχώρησή του από το Άμστερνταμ στις 24 Οκτωβρίου 1698*
* Η Τετραήμερη Ναυμαχία*Η Τετραήμερη Ναυμαχία*
* Ολλανδικό λιμάνι τον χειμώνα*Ολλανδικό λιμάνι τον χειμώνα*
* Φαλαινοθηρία στη Σπιτσβέργη (περ. 1690), Άμστερνταμ, Ρέικσμουζεουμ.*Φαλαινοθηρία στη Σπιτσβέργη* (περ. 1690), Άμστερνταμ, Ρέικσμουζεουμ.
* Κομψή παρέα επιβιβάζεται σε μια φορτηγίδα, στο βάθος εξοχική κατοικία (1686)*Κομψή παρέα επιβιβάζεται σε μια φορτηγίδα, στο βάθος εξοχική κατοικία* (1686)
* Μεσογειακό λιμάνι με πρόσωπα και πλοία*Μεσογειακό λιμάνι με πρόσωπα και πλοία*
* Επιβίβαση του Γουλιέλμου της Οράγγης για την Αγγλία το 1688*Επιβίβαση του Γουλιέλμου της Οράγγης για την Αγγλία το 1688*
* Άποψη του Ναυπλίου στην Ελλάδα με ολλανδικό πλοίο, γαλέρες και άλλα σκάφη*Άποψη του Ναυπλίου στην Ελλάδα με ολλανδικό πλοίο, γαλέρες και άλλα σκάφη*

Παραπομπές
----------

1. ↑  Ανακτήθηκε στις 15  Δεκεμβρίου 2018.
2. ↑  rkd.nl/nl/explore/artists/75515. Ανακτήθηκε στις 15  Δεκεμβρίου 2018.
3. ↑  (Αγγλικά) *Union List of Artist Names*. 12  Μαρτίου 2018. 500015758. Ανακτήθηκε στις 25  Οκτωβρίου 2018.
4. ↑  (Αγγλικά) *Union List of Artist Names*. 12  Μαρτίου 2018. 500015758. Ανακτήθηκε στις 14  Μαΐου 2019.
5. 1 2 3  (Γερμανικά) *Κατάλογος της Εθνικής Βιβλιοθήκης της Γερμανίας*. 1038455952. Ανακτήθηκε στις 10  Ιουνίου 2020.
6. ↑ . «rkd.nl/nl/explore/artists/Abraham Storck».
7. ↑ . «wga.hu/bio\_m/s/storck/abraham/biograph».
8. ↑  Joseph Eduard Wessely: *Stork, Abraham.* In: *Allgemeine Deutsche Biographie* (ADB). Band 36, Duncker & Humblot, Leipzig 1893, s. 447.
9. ↑  Margarita Russell. "Storck (i)." Grove Art Online. Oxford Art Online. Oxford University Press. Web. 5 Jan. 2016
10. ↑ . «nationalgallery.org.uk/paintings/abraham-storck-a-river-view».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άμπραχαμ Στορκ** |

* 56 έργα τέχνης του Abraham Storck στον ιστότοπο Art UK.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90833613
* **Europeana**: agent/base/3005
* ISNI: 0000 0000 7887 3865
* GND: 138553505
* BNF: cb149351053 (data)
* BPN: 34553965
* ULAN: 500015758
* KulturNav: id
* RKD: 75515

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ζωγραφική
 |

 |